Lover for Norsk Leonberger klubb stiftet 01.01.1991.

Vedtatt av årsmøte 16.03.191 med senere endringer senest av 10.06.2017.

Lovene er godkjent av Norsk Kennel Klubb 02.06.2018.

§ 1-1 Organisasjon og virkeområde

Klubbens navn er Norsk Leonberger klubb og forkortes til NLBK. Klubbens er selvstendig rettssubjekt og er å regne som egen juridisk enhet. Klubben er medlemsklubb i Norsk Kennel Klub (NKK) og klubben er derfor forpliktet til å overholde NKKs lover og bestemmelser (med mindre særskilt dispensasjon er gitt av NKKs Hovedstyre). Klubben plikter også å vedta lover som pålegger sine egne medlemmer å følge NKKs lover og ikke å handle motstridende mot disse.

Klubben omfatter rasen Leonberger.

§1-2 Formål

NLBK har til formål å ivareta hundens og hundeholders interesser i Norge, samt å bidra til å fremme positive aktiviteter med hund og hundesport. NLBK skal også arbeide for etisk riktig behandling av hunder, og for at avl skjer i ønsket retning, både når det gjelder rasestandard, bruksegenskaper og rasens sunnhet.

§1-3 Definisjoner

Klubbens organer:

Årsmøte

Ekstraordinært årsmøte

Styret

Valgkomité

§1-4 Tilknytning og organisering

NLBK er medlem av NKK og representerer klubbens medlemmer i saker som beskrevet i klubbens lover.

NLBK skal ha lover som samsvarer med de obligatoriske krav i NKKs til enhver tid gjeldende lovvalg for medlemsklubber. Lovmalen gjelder også for klubber som ikke har vedtatt nye lover i samsvar med lovmalen.

Kap. 2 Krav til medlemskap

§2-1 Medlemskap

Styret kan nekte å oppta som medlem person som antas å kunne skade klubben og/eller hundesaken. Ingen har krav på medlemskap i klubben. Person nektet tatt opp i klubben som medlem kan anke avslag i henhold til NKKs til enhver tid gjeldende disiplinærbestemmelser.

Medlemmene er forpliktet til å støtte NLBK og NKKs virksomhet samt å følge NLBK og NKKs lover og bestemmelser. Medlemmene er forpliktet til å sette seg inn i gjeldende regler for aktivitet og forhold de befatter seg med slik de er fastsatt av NKK eller klubben hva gjelder klubbinternt regelverk.

§2-2 Opphør av medlemskap

Medlemskap i klubben opphører ved:

Utmeldelse skjer som hovedregel via «Min side» på NKK.no, alternativt skriftlig (brev eller e-post) til klubben.

Strykning besluttet av klubbens styre på grunn av manglende kontingentbetaling og/eller annen uregulert gjeld til klubben.

Vedtak om eksklusjon etter NKKs lover Kap. 7

§2-3 Medlemskontingent

Alle medlemmer betaler klubbkontingent fastsatt av klubbens årsmøte, samt grunnkontingent til NKK med den størrelse som er fastsatt av NKKs Representantskapsmøte.

Medlemmer har ingen rettigheter før kontingent er betalt.

Husstandsmedlemskap kan tegnes for flere personer med fast bopel på samme adresse. Det må alltid være en person dom betaler fult medlemskap. Øvrige personer betaler 100kr pr. år.

Oppdretter melder inn valpekjøper, og betaler kontingenten første året. NKK har åpnet for at oppdretter kan melde valpekjøpere direkte inn i klubben. Det blir da en lavere kontingent første året. (For tiden Kr 200 + den vanlige grunnkontingent til NKK). Halv pris etter 01.09.

§2-4 Disiplinærreaksjoner

NKKs lover Kap. 7 Disiplinærreaksjoner m.m gjelder i sin helhet.

§3-1 Høyeste myndighet

Klubbens høyeste myndighet er Årsmøte og avholdes innen utgangen av juni.

Årsmøtet fatter sine vedtak med alminnelig flertall (50% + 1 av stemmene, blanke stemmer telles ikke). Kvalifisert flertall brukes ved lovvedtak (krever 2/3 flertall) og oppløsning av klubben (krever 3/4 flertall).

I tilfelle av stemmelikhet er forslaget forkastet.

Et vedtak trer i kraft straks med mindre vedtaket selv angir noe annet.

Det kan alltid kreves skriftlig avstemming. Oppnås ikke alminnelig flertall (50%+1, blanke stemmer teller ikke) under første avstemming, gjennomføres ny avstemming. Den kandidat/ det forslag som oppnådde færrest antall stemmer faller ut i neste avstemming inntil en kandidat/ et forslag har oppnådd alminnelig flertall. Ved personvalg skal eventuelle innsendte forhåndsstemmer telle med i hver avstemningsrunde. Avgitte stemmer på kandidater som ikke er valgbare skal forkastes (også aktuelle forhåndsstemme).

§3-2 Møte og stemmerett

Alle klubbens medlemmer som har betalt kontingent i det år årsmøte avholdes og har vært medlem i minst 3 uker har møterett og stemmerett på årsmøte.

Med medlem forstås kun person med gyldig medlemskap.

Alle medlemmer som er 15 år eller eldre er valgbare til verv

Det kan kun stemmes ved personlig fremmøte eller ved forhåndsstemme.

Forhåndsstemme kan kun brukes ved valg.

På klubbens årsmøte og ekstraordinært årsmøte kan NKK møte med inntil 2 representanter som har talerett men ikke stemmerett.

§3-3 Innkalling

Årsmøtedato skal bekjentgjøres for medlemmene med minst 8 ukers varsel.

Det skal av styret innkalles til ordinært årsmøte med minst 2 ukers frist. Innkallingen skal sendes, enten PR post, e-post, i medlemsbladet eller publiseres på klubbens nettsider.

Med innkallelsen skal følge:

Saksliste

Årsberetning

Regnskap med revisorberetning

Forslag eller saker som medlemmene eller styret ønsker behandlet. Forslag fra medlemmene må være styret i hende/ poststemplet senest 4 uker før møtedato som vil bli publisert på hjemmesiden/Facebook siden

Budsjett for neste år

Forslag til kandidater til valgene. Forslag på kandidater må være valgkomiteen i hende/poststemplet senest 4 uker før årsmøte.

§3-4 Årsmøtets oppgaver

Årsmøtets oppgave er å:

Godkjenne eller nekte stemmerett for medlemmer, innkallingen og saksliste, samt å gi observatører rett til å være til stede.

Oppnevne møteleder, referenter, tellekorps og 2 representanter til å undertegne protokollen fra møte.

Behandle årsberetning

Godkjenne regnskap med revisors beretning

Opprettelse og nedleggelse av avdelinger

Behandle og fatte vedtak i alle saker som er ført opp på innkallingens saksliste.

Benkeforslag (nye saker) er ikke tillatt, bare endringsforslag til rettidig fremmede forslag.

Vedta instruksjon for organer som oppnevnes av årsmøte.

Vedta medlemskontingent og godkjenne budsjett for neste år.

Velge:

Leder for 2 år

Nesteleder for 2 år

Sekretær for 2 år

Kasserer for 2år

2 styremedlemmer for 2 år

2 varamedlemmer for 1 år

Revisor for 1 år

Vararevisor for 1 år

Valgkomité med leder og 2 medlemmer for 2 år og 1 vararepresentant for 1 år.

Personer som er dømt av norske domstoler eller ilagt aktivitetsforbud av domstolene/ Mattilsynet for dyremishandling etter Dyrevelferdsloven kan ikke velges eller oppnevnes til tillitsverv i klubben.

Kun saker oppført på sakslisten kan behandles.

Benkeforslag ved personvalg er ikke tillatt (likevel slik at det valgfritt kan reguleres unntak når det ikke foreligger kandidater eller at kandidater eller tillitsvalgte trekker seg, begrenset til to kandidater).

Forslag til kandidater ved personvalg skal sendes skriftlig til valgkomiteen innen nærmere fastsatte frister. Valgkomiteens innstilling og innkomne forslag på kandidater skal legges frem for årsmøtet til valg.

§3-5 Ekstraordinært årsmøte

Ekstraordinært årsmøte avholdes hvis årsmøtet, styret eller minst 10% av medlemmene forlanger det.

Møtet holdes senest 8 uker etter at kravet er fremsatt.

Møtet innkalles med minst 14 dagers varsel sammen med angivelse av de ekstraordinære saker som skal behandles. Kun de saker eller forslag som ligger til grunn for kravet om ekstraordinært årsmøte kan behandles. Endringsforslag til saker på sakslisten kan fremsettes under årsmøtet, dog ikke ved valg. Benkeforslag er ikke tillatt.

Reglene for ordinært årsmøte gjelder så langt de passer. Innsending av forslag til valgkomiteen må være valgkomiteen i hende senest 7 dager før ekstraordinært årsmøte.

Valgkomiteens innstilling må foreligge senest 2 dager før ekstraordinært årsmøte.

Kap. 4 Styret

§4-1 Styrets myndighet

Styret er klubbens høyeste myndighet mellom årsmøtene.

§4-2 Vedtak og representasjon

Styret er beslutningsdyktig når mer enn halvparten av styremedlemmene er til stede. Vedtak fattes med alminnelig flertall (50%+1 av stemmene, blanke stemmer teller ikke). Ved stemmelikhet er forslaget forkastet.

Styret sammenkalles når leder bestemmer eller når ett av styremedlemmene krever det. Det føres referat fra styremøtene der styrets vedtak fremgår. Referatene skal være tilgjengelig for medlemmene og NKK.

Ved nestleder varige forfall avgjør styret om det skal innkalles til ekstraordinært årsmøte eller om ny nestleder skal velges av- og blandet de resterende styremedlemmer.

§4-3 Styrets oppgaver er å

Lede klubben mellom årsmøtene

Avholde årsmøte

Drive klubben i samsvar med klubbens samsvar

Gjennomføre beslutninger truffet av årsmøte

Oppnevne av avvikle komiteer, oppnevne representanter for klubben, og utarbeide retningslinjer for særkomiteer, (avlsråd, eventuelt redaktør)

Søke å koordinere sine aktiviteter med andre klubber eventuelt via den lokale NKK-regionen.

Velge/oppnevne sekretær og kasserer innen- eller utenfor styret.

Eventuelt oppnevne representant til NKK-regionens årsmøte.

Kap 5 Årsmøte verv/ komiteer

§5-1 Valgkomité

Valgkomiteen består av leder og 2 medlemmer, samt 1 varamedlem. Leder har ansvaret for komiteens arbeid. Valgkomiteen tar imot og skal selv fremme forslag på kandidater til alle de verv som skal besettes.

§5-2 Revisor

Årsmøte velger revisor og vararevisor. Revisor reviderer regnskapet og avgir beretning til årsmøtet. Både revisor og vararevisor bør være personer med kunnskap og erfaring i regnskapsførsel.

Kap 6 Diverse bestemmelser

§6-1 Lovendringer

Lovendringer kan kun skje på ordinært årsmøte og må vedtas med minst 3/4 flertall. Lovene og endringer av disse må sendes NKK Hovedstyre for godkjennelse., men trer i kraft på det tidspunkt som er bestemt i lovvedtaket eller straks dersom intet er bestemt.

§6-2 Tolkning av lovene

NKKs Lovkomite kan ikke tolke disse lovene med unntak av de deler som er obligatorisk som følge av medlemskapet i NKK.

§6-3 Oppløsning

For å oppløse klubben kreves det minst 3/4 flertall på ordinært årsmøte. Vedtaket må stadfestes på ekstraordinært årsmøte med minst 3/4 flertall. Først etter annen gangs vedtak trer avgjørelsen om oppløsning i kraft.

Ved oppløsning tilfaller klubbens midler et av årsmøte bestemt formål. Bestemmer ikke årsmøte noe spesielt tilfaller midlene NKK.

§6-4 Flertallsdefinisjoner

Simpelt flertall

Flest stemmer

Alminnelig flertall

50%+1 av de avgitte stemmene

Blanke stemmer telles ikke

Absolutt flertall

50%+1 av avgitte stemmer

Blanke stemmer teller

Kvalifisert flertall

2/3,3/4 eller annet vedtektsfestet flertall

Blanke stemmer teller

Bruk vedtektsfestet

Habilitetsregler, taushetsplikt mv, se NKKs saksbehandlingsregler.

§6-5 Avlsråd

Klubbens har et avlsråd bestående en leder og ett medlem.

Avlsrådet oppnevnes av styret. Avlsrådets arbeid reguleres av klubbens «Retningslinjer for avl og oppdrett av Leonbergere». Endringer i avlsretningslinjene skal skje på årsmøte. Alle kan sende inn forslag. Oppdrettere som er medlem i NLBK skal drive sitt avlsarbeid i tråd med klubbens formål og de retningslinjer som til enhver tid gjelder for klubbens avlsarbeid.

§6-6 Regionskontakter

Styret oppnevner regionale kontaktpersoner som skal drive kontaktskapende virksomhet og informasjonsarbeid i sitt område. Oppnevning foretas etter forslag fra medlemmer i området.

§6-7 Komiteer og utvalg

Styret kan oppnevne komiteer og utvalg etter behov for å ivareta spesielle oppgaver i klubben, f eks redaksjon, utstillingskomite´. Medlemsansvarlig oppnevnes av styret.

§6-8 Æresmedlem

Styret kan på årsmøte foreslå særlig fortjente medlemmer som klubbens æresmedlemmer. Det kreves 2/3 flertall og voteres uten debatt. Forslag til æresmedlem fremsettes gjennom styret. Som æresmedlem kan utnevnes person som gjennom lang til har bidratt vesentlig med aktivt arbeid for Leonbergerens fremme. Æresmedlem betaler ikke kontingent til klubben.